Νέα πρόταση κατέθεσαν σύμφωνα με τις πληροφορίες οι δανειστές προκειμένου να γεφυρωθούν οι εναπομείνασες διαφορές. Σύμφωνα με το Reuters, και τις πηγές που επικαλείται από τις Βρυξέλλες, οι δανειστές αναθεωρούν πολλά από τα σημεία της ελληνικής πρότασης.

H ελληνική πλευρά απέρριψε την αντιπρόταση που κατέθεσαν οι θεσμοί. Συγκεκριμένα, σύμφωνα με ανάρτηση του left.gr που επιβεβαιώνουν κυβερνητικές πηγές, οι θεσμοί κατέθεσαν αντιπρόταση προς την ελληνική πλευρά η οποία δεν γίνεται αποδεκτή.

Συγκεκριμένα οι θεσμοί αντιπροτείνουν:

Ποιες είναι οι βασικές αλλαγές, σύμφωνα με κυβερνητικές πηγές:

Δημοσιονομικά

Επιμένουν στα έσοδα από ΦΠΑ στο 1% και συγκεκριμένα στην εστίαση στο 23%

100% προκαταβολή φόρου από τα νομικά πρόσωπα

Κατάργηση φοροαπαλλαγών στα αγροτικά καύσιμα

Μείωση των αμυντικών δαπανών κατά 400 εκ. (αντί για 200 που προτείναμε)

Μικρότερη αύξηση στη φορολογία νομικών προσώπων (από το 26% να πάει στο 28% και όχι στο 29% που προτείναμε)

Αφαίρεσαν τη φορολογία e-gaming -VLTs (φρουτάκια)

Αφαίρεσαν τα έσοδα από τις άδειες 4G και 5G

Αφαίρεσαν τις φοροαπαλλαγές για τους κατοίκους των νησιών (που θα αποζημιώσουν την αύξηση του ΦΠΑ)

Συντάξεις

Επιμένουν στην πλήρη εφαρμογή του νόμου 3863/10 (κυρίως στον υπολογισμό των συντάξεων, αυξάνει τις χαμηλές συντάξεις και μειώνει τις υψηλές)

Επιμένουν σε ισοδύναμα για την αναστολή της ρήτρας μηδενικού ελλείμματος

Ζητούν εξοικονόμηση 0,25%-0,5% του ΑΕΠ για το 2015 και 1% για το 2016

Πλήρης εξάλειψη των πρόωρων συντάξεων μέχρι το 2022 (στα 67 χρόνια ανεξάρτητα από χρόνια εργασίας ή στα 62 χρόνια με 40 χρόνια εργασίας)

Κατάργηση/αντικατάσταση του ΕΚΑΣ μέχρι Δεκέμβριο 2017

Αύξηση εισφορών υγείας συνταξιούχων από το 4% στο 6%

Σταδιακή κατάργηση όλων των εξαιρέσεων που χρηματοδοτούνται από τον κρατικό προϋπολογισμό και εναρμόνιση των ασφαλιστικών εισφορών με τη δομή του ΙΚΑ από 1 Ιουλίου 2015

Κατάργηση όλων των εισφορών υπέρ τρίτων (π.χ. αγγελιόσημο) μέχρι 31 Οκτωβρίου 2015

Εύρεση ισοδύναμων που θα καλύψουν το κόστος της απόφασης του Συμβουλίου Επικρατείας

Το έγγραφο με τις διαφωνίες Ελλάδας - θεσμών



















